|  |
| --- |
| Analiza impactului **la proiectul hotărârii Guvernului pentru modificarea Hotărârii Guvernului nr. 455/2017 cu privire la modul de repartizare a mijloacelor Fondului Național de Dezvoltare a Agriculturii și Mediului Rural**  |
| **Titlul analizei impactului**(poate conţine titlul propunerii de act normativ): | **Proiectul de hotărîre pentru modificarea Hotărârii Guvernului nr. 455/2017 cu privire la modul de repartizare a mijloacelor Fondului Național de Dezvoltare a Agriculturii și Mediului Rural** |
| **Data:** |  04.01.2022 |
| **Autoritatea administraţiei publice (autor):** | **Ministerul Agriculturii și Industriei Alimentare** |
| **Subdiviziunea:** |  Secția politici și programe de dezvoltare rurală |
| **Persoana responsabilă şi datele de contact:** | Galina Petrachi, șef Secție,tel: 0 22 204 574e-mail: galina.petrachi@maia.gov.md Lilia Dumitraș, consultant principal, tel: 0 22 204 595e-mail: lilia.dumitras@maia.gov.md  |
| **Compartimentele analizei impactului** |
| **1. Definirea problemei** |
| ***a) Determinați clar şi concis problema şi/sau problemele care urmează să fie soluţionate*** |
|  Imperfecțiunea procesului de subvenționare în domeniul agricol, accesul limitat a unor categorii de producători la subvenționare, plantații de viță de vie cu soiuri neproductive, sector zootehnic slab dezvoltat și discordanța unor prevederi în raport cu Codul administrativ. |
| ***b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate*** |
| În secolul XXI, secolul tehnologizării avansate ce intră cu pași rapizi în viața cotidiană, impactul agriculturii este unul mult mai semnificativ, având un caracter multifuncțional cu un rol dominant în economia țărilor în curs de dezvoltare.Agricultura în Republica Moldova rămâne a fi un sector strategic și important pentru economia țării. Această ramură antrenează în activitatea zilnică cea mai mare parte a populației țării, ceea ce determină a fi baza dezvoltării economice și direcția principală de orientare a politicilor Guvernului. În ultimii 5 ani contribuția agriculturii la formarea Produsului Intern Brut (în continuare - PIB) variază între 11 – 12% și angajează peste 21% din forța de muncă. Ponderea agriculturii în ocupării forței de muncă este de două ori mai mare decât în ​​PIB - ceea ce înseamnă că forța de muncă generează mai puțină valoare adăugată în agricultură decât în ​​alte sectoare. Având în vedere acest nivel scăzut de productivitate, veniturile agricole rămân modeste, ceea ce conduce la o incidență a sărăciei mult mai mare în mediul rural decât în ​​zonele urbane. Totodata, agricultura din Moldova se confruntă cu provocări atât pe termen scurt, cât și pe termen lung. Ținând cont de situația actuală, de impactul schimbării climei asupra agriculturii care provoacă dese ori efecte secundare la nivel macro-economic, fără implicarea statului în sector nu se înregistrează o creștere semnificativă a producției agricole pentru a se plasa pe o poziție de echilibru făcând față concurenței externe. Productivitatea sectorului agricol autohton este mult mai mică decât în Europa, iar producătorii agricoli autohtoni rămân a fi necompetitivi pe piața externă, ceea ce duce spre riscul de a deveni un stat importator de produse agroalimentare.  De aceea, susținerea sectorului agricol rămine a fi o necesitate stringentă. Pârgîile cele mai importante în acest sens sunt propunerile de îmbunătățire a politicilor de subvenționare prin sporirea atractivității condițiilor de alocare a mijloacelor financiare producătorilor agricoli, precum și prin raționalizarea procesului de subvenționare. Deoarece, acordarea de subvenții reprezintă un exercițiu eficient atât pentru atragerea și alocarea investițiilor pentru dezvoltarea infrastructurii fizice şi de servicii în mediul rural, cît și pentru implementarea tehnologiilor de producţie prietenoase mediului, creşterea oportunităţilor de ocupare a forţei de muncă. Astfel, principala sursă de subvenționare a producătorilor agricoli este Fondul Național de Dezvoltare a Agriculturii și Mediului Rural (în continuare FNDAMR).  În anul 2020, au fost recepționate 7448 cereri de acordare a sprijinului financiar în sumă de 1217,5 mil. lei. În pofida faptului că în perioada de raport, când sectorul agricol a suferit pierderi în urma calamităților naturale și le-a fost compromisă recolta așteptată, suma subvențiilor solicitate de producătorii agricoli față de suma subvenției solicitată în anul 2019 a sporit cu 34 mil. lei. Din sursele financiare ale FNDAMR pentru anul 2020, au fost achitate subvenții post-investiționale în sumă de 828,95 mil. lei.  Structura schemei de subvenționare post-investițională a fost realizatâ în baza a următoarelor trei Priorități. ***Tab. 1. Resursele alocate din FNDAMR în baza schemei*** ***de subvențoinare post-invesțională, 2014 – 2020 mil. lei***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **prioritatea**  | **2014**  | **2015** | **2016** | **2017** | **2018** | **2019** | **2020** | **TOTAL** |
| Prioritatea 1 | 508,86 | 329,66 | 513,67 | 639,47 | 544,1 | 957,28 | 285,686 | 3778,726 |
| Prioritatea 2 | 35,12 | 21,83 | 43,64 | 90,79 | 74,2 | 84,02 | 43,46 | 393,06 |
| Prioritatea 3 | 0 | 2,16 | 4,16 | 9,76 | 9,2 | 19,78 | 6,63 | 51,69 |
| **TOTAL** | **543,98** | **353,65** | **561,47** | **740,02** | **627,5** | **1061,08** | **335,776** | **4223,476** |

 *Sursa: Rapoartele AIPA* Astfel, în perioada 2014 -2020, din totalul de 4.22 mil. lei MDL aprobate spre finanțare pentru investițiile post-investiționale, cca. 89.4% sau 3.77 miliarde lei, au fost alocate pentru acoperirea solicitărilor din cadrul ***Priorității 1. Creşterea competitivităţii sectorului agroalimentar prin restructurare şi modernizare***.  În cazul ***Priorității 2.* *Asigurarea gestionării durabile a resurselor naturale***, subvenționarea post-investițională, din sursele FNDAMR au fost alocate cca. 393,00 mil. lei sau cca. 9.3% din totalul alocărilor pentru subvențiile post-investiționale în perioada 2014 – 2020. Cele mai multe resurse au fost alocate pentru stimularea investițiilor, procurarea echipamentului No-till și Mini-Till (177,6 mil. lei), promovarea și dezvoltarea agriculturii ecologice (cca. 11,00 mil. lei).  În cazul ***Priorității 3. Sporirea investiţiilor în infrastructura fizică şi cea a serviciilor din mediul rural, inclusiv în infrastructura aferentă întreprinderilor agricole plasate în extravilan***, în cadrul schemei de subvenționare post-investițională au fost alocate în total cca. 51,69 mil. lei sau cca. 1.2% din totalul alocațiilor pentru subvențiile post-investiționale. Cea mai mare parte din subvențiile pentru Prioritatea 3 a fost alocată pentru finanțarea măsurii de îmbunătățire și dezvoltare a infrastructurii rurale (49,09 mil. lei sau cca. 94,9% din totalul subvențiilor post-investiționale acordate în cadrul acestei Priorități).  Începînd cu anul 2017 are loc **clasificarea producătorilor agricoli după categoria producătorilor agricoli mici, mijlocii și mari.** Astfel, conform noțiunilor prezentate în Legea nr. 276/2016 cu privire la principiile de subvenționare în dezvoltarea agriculturii și mediului rural.***Fig. 2 Clasificarea beneficiarilor de subvenții conform prevederilor Legii nr. 276/2016*** *Sursa: SIA ESBS al AIPA la situația din 31 decembrie 2020* Clasificarea producătorilor după categoria producătorilor agricoli mici, mijlocii și mari nu poate depăşi criteriile stabilite în Legea nr. 179/2016 cu privire la întreprinderile mici şi mijlocii. Astfel, în funcţie de numărul mediu anual de salariaţi, cifra anuală de afaceri sau totalul activelor pe care le deţin solicitanții de subvenții ale întreprinderilor mici, mijlocii sau mari se încadrează atât în condițiile prevăzute de Legea nr. 276/2017 cît și din Legea nr. 179/2016.  Datele din fig. 2 vorbsc despre faptul că, în anul 2020, din 4392 de beneficiari de subvenții, numărul producătorilor agricoli mici este în ascensiune. Astfel, în anul 2020, numărul producătorilor agricoli mici a constituit 64%. Cei 2803 producători agricoli mici au solicitat subvenție, în sumă de 436,7 mil. lei sau 35,9% din valoarea totală a solicitărilor de subvenții. Producătoriilor agricoli mijlocii le revine un rol secund. În anul 2020, au solicitat subvenții 1240 producătorilor agricoli, ceea ce constituie 28% din totalul solicitanților, în sumă totală de 521,3 mil. lei sau 42,8% din valoarea totală a solicitărilor de subvenții. Numărul acestora, comparativ cu anul 2019, la fel a înregistrat o creștere, cu 35 producători agricoli mijlocii mai mult comparativ cu anul 2019.  Totodată, din numărul total de beneficiari de subvenții numărul producătorii agricoli mari a constituit 8%, care la fel a înregistrat o creștere față de anul 2019, cu 15 entități. Cei 349 producători agricoli mari au solicitat subvenție, în anul 2020, în sumă totală de 259,2 mil. lei sau 21,3% din valoarea totală a solicitărilor de subvenții. Potrivit prevederilor Legii nr. 222/2021, începînd cu anul 2022, vor putea beneficia de subvenții și producătorulagricoli micro*,* care deţin cu drept de proprietate sau posesie şi folosinţă până la 2 hectare de teren agricol arabil şi/sau până la 1 hectar de teren ocupat de culturi perene în rod, ori 1 hectar de legume în câmp deschis, ori 0,1 hectare de legume în teren protejat, ori până la 40 capete de bovine sau 50 capete de porcine, ovine/caprine, care totodată nu depășesc criteriile stabilite pentru întreprinderile micro în Legea nr. 179/2016. În prezent, beneficiază de subvenţii pentru echipamente de irigare doar producătorii agricoli, în timp ceAsociaţia utilizatorilor de apă pentru irigaţii (AUAI) procură echipamente de irigare, ce pot fi utilizate de toţi membrii, însă acestea nu sunt eligibile pentru subvenţionare, aceasta fiind la fel una dim probleme. Actualmente instituțiile de învățământ și cercetare-inovare din domeniul agricol nu beneficiază de suport financiar acordat prin politicile de subvenționare de referință. Însă, pentru a facilita asigurarea cu cadre profesionale a sectorului agricol, a garanta inserția pe piața muncii, este necesară de a susține financiar instituțiile de cercetare și inovare. Schimbarea/modernizarea cererii pieței și evoluția preferințelor acesteia impun și restructurarea ofertei. Necesitatea sporită a cantităților de producție omogenă de calitate înaltă și de soiuri solicitate impune modificarea condițiilor de subvenționare în sectorul vitivinicol. Problema majoră, actuală este că în Republica Moldova sunt suprafețe, moștenite din timpul sovietic, plantate cu soiuri nesolicitate (Aligote, Rkațiteli etc). Urmare unor estimări s-a stabilit că în cel mult 8-10 ani industria vinicolă va rămâne fără materie primă. Este o situație critică pentru o țară ce se plasează pe locul 14 în lume ca suprafață de viță de vie și pe primul loc ca și densitate pe cap de locuitor (datele Organizației Internaționale a Viei și Vinului). Această situație critică este observată de câțiva ani. Și în acest an, producătorii au fost impuși, pentru ași onora obligațiunile contractuale, să importe atât struguri zdrobiți cât și vin materie primă de soiurile necesare. În ultimii trei ani, media de import a vinului în vrac a constituit cca 1,3 mil litri, pe când, în 11 luni 2021 sunt deja importate 4,6 mil litri, iar media de import al strugurilor, pe aceiași perioadă, se menține la nivel de 3,2 mii tone anual (datele Serviciului Vamal). Necesarul de a spori plantarea per an reiese și din raportul plantare/defrișare (se defrișează de trei ori mai mult decît se plantează). Suprafețele, declarate productive, se diminuează cu un indice mediu anual de 2%. În perioda anilor 2014-2020, au fost plantate total cca 10 mii ha, fiind de peste două ori mai puțin decât în perioada anilor 2007-2013. Pe parcursul anilor 2014-2020, au fost defrișate cca 2,6 mii. hectare anual. În anul 2014, suprafața totală a plantațiilor viticole au fost de 140 mii. ha însă, către anul 2021, suprafața totală a plantațiilor viticole s-a redus la 120 mii. ha. Conform datelor operative din teritorii, suprafețe ce trebuie defrișate, în continuare, sunt de peste 15 mii ha, iar suprafețe ce urmează a fi defrișate pentru modernizare de peste 25 mii. ha. Astfel, pentru a menține, în următorii 10 ani, suprafața de 120 mii ha, necesarul în plantare anuală ar fi de peste 5 mii ha de plantații moderne de viță de vie cu struguri pentru vin (în ultimii 4 ani s-a plantat cca 0,6 ha anual). Dat fiind faptul că MAIA este responsabil de elaborarea politicilor eficiente în domeniile agriculturii și dezvoltării rurale, iar principalele obiective ale politicilor trebuie să includă sporirea competitivității și a productivității sectorului, creșterea calității vieții și îmbunătățirea condițiilor de lucru în zonele rurale, în acest scop, se propune operarea mai multor modificări care ar permite distribuirea/redistribuirea sprijinului financiar acordat producătorilor agricoli mai rentabil și mai echitabil. De aceea, prin promovarea modificărilor la actele normative ce reglementează domeniul de subvenționare în agricultură și mediul rural, se dorește utilizarea în mod mai eficient a sprijinului financiar alocat din FNDAMR care este limitat, dar atît de necesar producătorului agricol.  |
| c***) Expuneți clar cauzele care au dus la apariţia problemei*** |
|  Cu toate că, în Republica Moldova, sunt cele mai fertile soluri din lume și condiții climatice favorabile creșterii unei varietăți impunătoare de culturi agricole, randamentul sectorului este modest, iar forța de muncă este cea mai prost plătită. Consecințele exploatării necorespunzătoare a potențialului agroalimentar sunt migrația masivă, lipsa cronică a brațelor de muncă și, respectiv, venituri ratate la bugetul de stat. Fenomenul migrației masive rămâne pe un trend ascendent, chiar dacă Guvernul și partenerii de dezvoltare fac eforturi considerabile pentru a ameliora infrastructura și condițiile de trai în zonele rurale. Lipsa locurilor de muncă bine plătite în zonele rurale, care ar asigura posibilitatea angajării depline (pentru un an întreg) al salariaților, depășirea cu mult a cererii pentru zilieri (de regulă, angajarea cumulativă pe 4-6 luni pe an, pentru lucrări unde capitalul intelectual nu este faptul determinativ la angajare), comparativ cu oferta pentru locurile cu timp deplin de muncă, nu pot satisface necesitățile financiare a oamenilor din mediul rural. Influența negativă a mai multor factori au creat condiții de nevalorificare a potențialului de dezvoltare a sectorului agroindustrial la justa valoare, iar consecințele sociale, economice și ecosistemele să fie tot mai accentuate. Producția agricolă a Republicii Moldova este complet dependentă de produsele agrochimice, semințe și carburanți, fapt ce îi afectează competitivitatea. Toate inputurile primare necesare pentru producția agricolă (combustibil, fertilizanți și produse chimice de protecție a plantelor) sunt importate. Această dependență expune agricultura Republicii Moldova la volatilitatea prețurilor internaționale. Procesul de producție în sectorul agricol este puternic determinată de variația costurilor la imput-uri. Producătorul autohton, practic importă tot, de la motorină până la produsele chimice de protecție și fertilizare. În structura costurilor de producere produsele chimice constituie circa 50-60. Dacă până nu demult tranzacțiile comerciale erau caracterizate prin cantități și loturi mici, cu o uniformitate redusă și comercializate, în mare parte, prin intermediul piețelor agricole urbane, atunci comerțul de azi se deosebește prin cantități raportate la mărimea rețelelor comerciale și omogenitate, care să nu facă deosebirea calitativa a produsului, indiferent în care punct al rețelei va fi comercializat. Pentru a concura pe piețele de desfacere este vital necesară o nouă abordare în ceea ce privește procesul de producție și anume asocierea în crearea comercializarea produsului. Astfel, cooperarea joacă un rol din ce în ce mai determinant în efortul producătorilor agricoli de a obține profit. Prin cooperare se asigura acces la o gama largă de servicii, resurse naturale, informații și tehnologii, formare și ghidare profesională, care, în final, permit producătorilor autohtoni să concureze la egal pe piața globală. Luând în considerare specificul pieței autohtone de producție, unde circa ¾ din totalul entităților agricole reprezintă întreprinderile mici și mijlocii, se recomandă să fie susținut procesul de suport în dezvoltarea sistemului de cooperare.  Sistemul actual de cercetare, inovare, educație și extensiune rurală din domeniul agroalimentar nu funcționează ca un sistem integrat, lipsindu-i inter-conexiunile funcționale dintre știință și procesul de producție. Legătura dintre oferta de cercetare și produsele reale ale instituțiilor, corelate cu necesitățile concrete ale fermierilor și/sau ale oamenilor de afaceri practic lipsesc. În mare parte, proiectele de cercetare ale institutelor științifice nu țin cont de nevoile sectorului real, iar programele de formare profesională sunt concepute doar pentru a asigura supraviețuirea instituțiilor de învățământ. Evoluția neechilibrată a sectoarelor agricole și subdezvoltarea unor dintre sectoarele cheie esențiale a fost cauzată și de abordarea diferențiată în alocarea mijloacelor financiare de susținere a anumitor sectoare în detrimentul altora. Acest fapt a fost semnalat atât la nivelul resurselor bugetare, cât și nivel de asistență externă.  Pe lângă cele menționate, pe parcursul ultimilor 4 ani de subvenționare, în temeiul cererilor parvenite de la producătorii agricoli și dosarelor autorizate, s-au acordat subvenții care au depășit valoarea FNDAMR aprobate în anul bugetar curent. Ceea ce a generat crearea de datorii față de producătorii agricoli implicați.  Mărimea subvenţiei acordate pentru fiecare măsură de sprijin variază în dependenţă de obiectivele de dezvoltare promovate în documentele de politici în domeniul dezvoltării agricole și rurale. Plafonul maxim al subvenției (în procente) se stabileşte de către organul central de specialitate (MAIA) și nu va depăși 50%din valoarea investiției. |
| ***d) Descrieți cum a evoluat problema şi cum va evolua fără o intervenție*** |
|  Pe lîngă cele menționate mai sus privind evaluarea problemelor, remarcăm faptul că, în adresa MAIA, pe parcursul anului 2021 au parvenit multiple solicitări de modificare a Hotărîrii Guvernului nr. 455/2017. După cum a fost menționat anterior, o mare parte din aceste solicitări impun majorarea FNDAMR. De subliniat, că nu toate propunerile parvenite sunt argumentate economic de autori, ceea ce face imposibil promovarea acestora de către grupul de lucru.  S-a constatat că sursele financiare planificate pentru anii 2017-2020, destinate subvențiilor post-investiționale, au fost insuficiente. Astfel, s-au acumulat datorii considerabile la achitarea subvențiilor din contul FNDAMR. De altfel, în conformitate *cu art. 33 alin. (5) din Legea nr. 276/2016,* numai în anul2020,plata restanțelor față de producătorii agricoli a constituit cca 820,0 mil. lei și a fost acoperită din valoarea FNDAMR aprobat pentru anul 2021. Fără o intervenție în direcția elaborării proiectului de hotărîre cu privire la modificarea unor hotărîri ale Guvernului va conduce la:1. neconcordanță între actele normative care reglementează domeniul de subvenționare;
2. condiții puțin atractive pentru atragerea investițiilor, revitalizarea sectorului plantelor aromatice și medicinale;
3. motivarea insuficientă privind asocierea producătorilor agricoli și menținerea agriculturii ecologice;
4. limitarea acsesului la subvenționare pentru instituțiile de învățământ, cercetare-inovare din domeniul agricol și asociațiilor utilizatorilor de apă pentru irigații;
5. atractivitatea insuficientă pentru a investi în sectorul zootehnic.

 Asadar, este necesar de a asigura aducerea în concordanță a prevederilor cadrului regulator relevant domeniului de subvenționare în dezvoltarea agricultulturii și mediul rural.  |
| *e****) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului.***  |
| Actele normative care reglementează politicile de subvenționare a statului sunt următoarele:* Legea bugetului de stat aprobată anual;
* Legea nr. 276/2016 cu privire la principiile de subvenționare în dezvoltarea agriculturii și mediului rural;
* Hotărîrea Guvernului nr. 455/2017 cu privire la modul de repartizare a mijloacelor Fondului Național de Dezvoltare a Agriculturii și Mediului Rural;

Proiectul prevede ajustarea și completarea Hotărîrii Guvernului nr. 455/2017 în conformitate cu Legea nr. 222/2021 pentru modificarea Legii nr. 276/2016 cu privire la principiile de subvenționare în dezvoltarea agriculturii și mediului rural (inițiativă legislativă nr. 289 din 18 octombrie 2021). |
| **2. Stabilirea obiectivelor** |
| ***Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)***Proiectul de hotărîre își propune următoarele obiective:- optimizarea procesului de subvenționare în domeniul agricol;- crearea unui mecanism atractiv de acordare a subvențiilor pentru asociereaproducătorilor agricoli;- facilitarea accesului producătorilor agricoli micro și mici, tinerilor fermieri, femeilor fermiere și migranților reveniți la obținerea subvențiilor;* revitalizarea sectorului pentru creșterea/cultivarea plantelor aromatice, medicinale și condimentate;
* creșterea suprafețelor de viță de vie cu soiuri productive solicitate pe piețele de desfacere și sporirea cantităților de producție omogenă de calitate înaltă;
* creșterea efectivului de animale și sporirea cantităților de produse în sectorul zootehnic.
 |
| ***3.* Identificarea opţiunilor** |
| a***) Expuneți succint opțiunea „a nu face nimic”, care presupune lipsa de intervenție*** |
|  Opţiunile propuse sunt următoarele: **Opţiunea I - "a nu face nimic";** Situația ”a nu face nimic” este descrisă la compartimentul ”*Definirea problemei*”. **Opţiunea II - aprobarea proiectului de hotărîre a Guvernului** |
| *b****) Expuneți principalele prevederi ale proiectului, cu impact, explicînd cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate*** |
|  Necesitatea elaborării proiectului vine în contextul Legii nr. 222/2021 pentru modificarea Legii nr. 276/2016 cu privire la principiile de subvenționare în dezvoltarea agriculturii și mediului rural.Scopul proiectului menționat este de a facilita accesul producătorilor agricoli la sursele FNDAMR, precum și a îmbunătăți politicile de subvenţionare în dezvoltarea agriculturii și mediului rural, prin ajustarea la necesităţile economiei naţionale şi ale cetățenilor ţării.  Principale prevederi ale proiectul de hotărîre sunt următoarele.Pentru a asigura o ierarhizare și un cadru unic de reglementare a domeniului de subvenționare, proiectul de hotărâre prevede modificarea Hotărârii Guvernului nr. 455/2017, inclusiv și Regulamentul privind condiţiile, ordinea şi procedura de acordare a mijloacelor Fondului Naţional de Dezvoltare a Agriculturii şi Mediului Rural (anexa nr. 1 la Hotărârea Guvernului nr. 455/2017).  Urmare a impactului schimbărilor climatice asupra agriculturii, care conduce deseori la apariția efectelor secundare la nivel macro-economic, precum și pentru a raționaliza utilizarea mijloacelor FNDAMR, se propune de prevăzut expres în pct. 2 subpunctul 1) din hotărârea de referință, că pe lângă dreptul de a distribui mijloacele FNDAMR, MAIA este în drept să le redistribuie pe măsuri/submăsuri de sprijin, precum și pe categorii de producători agricoli, în funcţie de cererile producătorilor agricoli.  De asemenea, în pct. 3) din Regulament, la noțiunea *”companie de consultanţă”,* se propune de a completa cu textul ONG-uri, care reprezintă asociaţiile profesionale ale fermierilor. Această completare va permite producătorilor agricoli să dispună de un spectru mai larg de companii, care prestează servicii de consultanță și formatare, respectiv, va crea condiții loiale de concurență, va conduce la reducerea prețurilor serviciilor prestate, va servi drept imbold de îmbunătățire a calității serviciilor prestate.  Enunțăm faptul că în Programul de activitate al Guvernului „Moldova vremurilor bune”, una din acțiunile prioritare este lansarea programelor de instruire pentru agricultori şi revitalizarea cercetărilor ştiinţifice pentru dezvoltarea unor soiuri noi de produse, rezistente la schimbările climatice. Această acțiune, denotă obligațiunea statului să intervină cu măsuri concrete de dezvoltare a unei economii bazate pe cunoaștere și inovare prin acordarea suportului financiar instituțiilor de învățământ și cercetare-inovare din domeniul agricol. Susținerea financiară va facilita profesionalizarea agricultorilor printr-un acces mai larg la cunoaștere, educație și consultanță pentru inserția pe piața muncii, va sprijini dezvoltarea cercetării-inovării, inclusiv transferul tehnologic al cercetărilor aplicative și va asigura securitatea și siguranța alimentară la nivel de țară.**În scopul extinderii suprafețelor de terenuri irigate se propune facilitarea accesului la subvenții a** asociaţiilor utilizatorilor de apă pentru irigaţii, la procurarea mașinilor și utilajului (echipamentului) necesar pentru exploatarea și întreținerea sistemelor de irigare și desecare.  Totodată, se impune ajustarea redacției punctelor 6 și 7 din Regulament, care prevede, începând cu anul 2022, accesul la subvenționare a instituțiilor de învățământ și a celor de cercetare-inovare din domeniul agricol și a asociațiilor utilizatorilor de apă pentru irigații, care au efectuat investiţia, ce corespunde domeniilor de acţiune aferente fiecărei măsuri/submăsuri de sprijin financiar. În vederea încurajării și stimulării activităților agricole prioritare, proiectul prevede unele îmbunătățiri a condițiilor de subvenționare, prin acordarea subvențiilor în cuantumuri majorate, doar la cererea producătorilor agricoli, pentru următoarele categorii:20% – tinerilor fermieri, femeilor fermiere şi migranţilor reveniţi, pentru submăsurile de sprijin; 50% - pentru grupurilor de producători și cooperativelor de întreprinzător care efectuează investiții în sectorul agroalimentar conform submăsuri de sprijin 1.6; 10% – pentru producătorii agricoli care efectuează investiții în sectorul zootehnic, cu excepția investițiilor pentru exploatațiile specializate în producerea laptelui; 20% – pentru producătorii agricoli care desfășoară activitate de producere a laptelui de vaci, oi și capre, în cadrul submasurilor 1.4, 1.5 și măsura 4. (pct. 8 din Regulament).  Costurile estimate pentru implementarea propunerii înaintate vor constitui cca 30 mil. lei anual, deoarece dacă presupunem că se vor face investiții în sectorul zootehnic în volume, astfel încât să fie solicitate din FNDAMR cca 100 mil. lei, în condițiile când subvenția constituia 50 % din valoarea investiției eligibile, iar jumătate din investiții să fie efectuate în exploatațiile de producere a laptelui, atunci deducem că cca 20 mil. lei se vor aloca suplimentar pentru domeniul de producere a laptelui, iar alte cca 10 mil. lei suplimentar pentru celelalte subsectoare ale sectorului zootehnic.  În vederea extinderii spectrului beneficiarilor de subvenţii pentru echipamente de irigare, ca să poată fi utilizate de toţi membrii, se propune includerea AUAI drept eligibile pentru a aplica la subvenții. În acest scop, modificările propuse permit producătorului agricol, transmiterea în folosință a obiectului investiției AUAI, pe perioada care producătorul agricol este membru al asociației, pentru a fi utilizat conform destinației. O altă ajustare prevede că, în cazul în care, până la data de 31 august a anului în curs de subvenționare, mijloacele FNDAMR nu se valorifică, prin ordinul organului central de specialitate (MAIA) se prelungește termenul de recepționare a dosarelor, dar nu mai târziu de 31 octombrie a anului de subvenționare. Conform prevederilor aceluiași Regulamentul de subvenționare, precum și Legii 276/2016 în redacția de până la 31.12.2021, beneficiarii de subvenții erau obligați să restituie subvenția accesată, în cazul intrării acestora în proces de insolvabilitate. Deci, simpla realizare a condiției cu privire la intentarea procedurii de insolvabilitate genera obligația beneficiarului de a restitui subvențiile accesate, chiar dacă bunurile investiționale existau, iar criteriile de eligibilitate în privința acestora erau menținute și chiar dacă producătorul agricol avea intenția să redreseze situația sa economică, cu ieșirea ulterioară din procedura de insolvabilitate. În condițiile în care beneficiarii de bună credință erau obligați să restituie subvențiile accesate (ca efect al intrării în insolvabilitate), situația financiară a debitorului se înrăutățea și mai mult, creând premise pentru falimentarea acestuia. De aceea, se propune ca în cazul intrării în proces de insolvabilitate sau lichidare, să fie exclusă obligația beneficiarului de a restitui subvențiile accesate. Tot în acest context, se propune, completarea Regulamentului cu pct. 113, și anume, în cazul intentării în privința beneficiarului a procedurii falimentului, a procedurii simplificate a falimentului sau a unui proces de dizolvare cu lichidare, acesta este obligat să restituie subvențiile accesate, dacă la momentul intentării procedurilor respective era obligat să mențină criteriile de eligibilitate care au stat la baza acordării subvențiilor. În termen de 5 zile de la intentarea procedurilor, lichidatorul va notifica Agenția cu privire la termenele de înaintare a creanțelor proprii față de debitor.” Noile reglementări au menirea să susțină producătorul agricol insolvabil, să-l încurajeze să-și redreseze situația economico-fiananciară. Astfel, atât timp cât debitorul (producătorul agricol beneficiar de subvenții) insolvabil sau cel aflat sub observație activează, iar criteriile de eligibilitate stabilite pentru obiectele subvenționării sunt menținute în continuare, aceștia nu vor fi obligați să restituite subvențiile. În altă ordine de idei, dacă în privința producătorului agricol se intentează procedura falimentului, procedura simplificată a falimentului sau o procedură de dizolvare cu lichidare, beneficiarul va trebui să restituie subvențiile accesate, dacă la momentul intentării procedurilor respective încă nu a expirat termenul de menținere a criteriilor de eligibilitate asupra obiectelor investiționale. Acest raționament reiese din faptul că procedurile invocate presupun lichidarea masei debitoare prin înstrăinarea activelor debitorului, inclusiv a obiectelor investiționale. Totodată, proiectul de hotărâre prevede propuneri ce țin de revitalizarea sectorului plantelor aromatice, care va facilita dezvoltarea industriilor conexe: industria alimentară, farmaceutică, parfumerie și cosmetică, industria uşoară, etc. Dezvoltarea acestui sector va deveni o sursă stabilă şi sigură pentru bugetul țării, dat fiind faptul că majoritatea produselor obţinute atât direct, cât și indirect sunt direcţionate spre export, fără bariere privind costul de transport și țara de destinaţie. Deci, se propune completarea Regulamentului cu stimularea investițiilor pentru producerea plantelor aromatice, medicinale și condimentate (Submăsura 1.1). Tot în acest context, se propun modificări la mai multe puncte din Regulament și anume: la pct. 27, subpct. 3; la Submăsura 1.6, domeniul 1.6.2; la pct. 65.). La fel, se propun modificări în anexe la Regulament (pct. 1 din anexa nr. 2; la pct. 3 din anexa nr.3; la pct. 7 din anexa nr. 7, inclusiv se propune completarea cu un punct nou 2.4).  Plantele aromatice, medicinale și condimentare, pe timpuri erau culturi pioritare pentru Republica Moldova, se cultivau pe o suprafața de peste 100 mii ha. Actualmente, această suprafață constituie circa 5 mii ha. De menționat că, dezvoltarea acestui sector este o prioritate de perspectivă prin care se tinde de a majora suprafețele cultivate cu aceste culturi, până la 20 mii ha. Pe lângă spectrul larg de aplicare a acestor culturi, cererea pe piața internațională este una majoră, mai ales că condițiile pedo-climatice din țară ne oferă posibilitatea de a crește aceste culturi. La fel, culturile respective sunt bine adaptate la condițiile de mediu, or, în condițiile actuale acest lucru este primordial important, unde de pe suprafețe mici, producătorii agricoli, fără mari investiții pot obține venituri consistente. Prin acest proiect se propune susținea și a sectorului de producere a strugurilor materie primă pentru vin. În acest scop se propune intervenția asupa pct. 26 și pct. 27 subpct. 2) și subpct. 4). Cum a fost menționat mai sus, schimbarea/modernizarea cererii pieței și evoluția preferințelor acesteia impun și restructurarea ofertei. Necesitatea sporită a cantităților de producție omogenă de calitate înaltă și de soiuri solicitate impune modificarea pct. 26 din submăsura 1.2. Urmare a consultărilor cu procesatorii de struguri (deținători și de plantații viticole) s-a atestat o deschidere a acestora de a planta, per companie, cca 100 ha anual de suprafețe plantate cu soiuri de struguri pentru vin, plantații moderne, dotate cu sisteme de suport, irigare, ce ar permite deservirea mecanizată. La fel, procesatorii sunt deschiși și interesați de a încheia contracte de lungă durată ( până la 15-20 ani) cu doritorii de a planta vii (viitorii potențiali furnizori de struguri pentru vin de soiuri europene și autohtone), localizate în zonele limitrofe cu localitățile în care sunt amplasate punctele de procesare. Mai mult, producătorii vinicoli sunt dispuși să acorde consultanță celor interesați în a planta viță de vie cu soiuri pentru vin solicitate de procesator. În acest sens, procesatorii au remis scrisori de garanție către MAIA. Deci, se propune ca plantațiile viticole să fie exceptate de prevederea pct. 26 prin completarea cu textul „ , cu excepția plantațiilor viticole”. Majorarea esențială a tot ce ține de înființarea și lucrările de întreținere a unui hectar de viță de vie (material săditor, sisteme de suport, protecția, manopera etc.) raportate la suportul statului face inatractivă direcția de plantare a noilor suprafețe racordate la cerințe de calitatea iar, prețul sporit la toate materialele și recolta medie la hectar scăzută (conform datelor Biroului Național de Statistică cca 5,4 mii tone) concep un preț, la strugurii materie primă, destul de sporit (dublu față de anul 2019).  Până în anul 2021, vinurile moldovenești se poziționau pe piața mondială ca fiind atractive preț și de calitate înaltă. De aceea, erau suficient de solicitate pe piețele de desfacere mondială. Actualmente, prețul per litru de vin s-a majorat cu peste 25 la sută fiind impus să concureze cu vinurile din Franța, Italia, Spania. Deoarece la zi, brandul „Wine of Moldova” nu este pe atât de recunoscut, pe plan internațional, cum ne-am fi dorit (este necesar de lucrat încă mult în această direcție) potențialii importatori, spre regret, dau preferință brandurilor mai recunoscute, inclusiv pe piața UE. Din aceste considerente, necesitatea în plantații moderne cu o densitate mai sporită la hectar, inclusiv cu soiuri solicitate, devine tot mai actuală. ***Tab. 2 Date pentru comparație care nu includ manopera*** ***(serviciile de plantare și instalare a stâlpilor)***

|  |  |  |
| --- | --- | --- |
|  | **Indicatorii** | **Costul** pentru Schema de plantare 2,5m x 1,0m (4000 vițe/ha), **lei** |
| Pană în anul 2019 | În anul 2021 |
| 1. | Lucrările de proiectare | 11000 | 11000 |
| 2. | Pregătirea terenului (aratul, nivelarea, marcarea) | 12200 | 12200 |
| 3. | Material săditor  | 64000 (16 lei/viță) | 112000 (28 lei/viță) |
| 4. | Sisteme de suport (stâlpi 720 buc/ha, sârmă 760 kg/ha Ø 2,5mm, ancore, set pentru ancore, tutori) | 69400 | 200000 |
|  | **Total plantare + suport** | **156600** | **335200** |

 *Surasa: Sectorul vitivinocol* Astfel, se propune la punctul 27: subpunctul 2), litera d) textul „35 mii lei/ha” să fie substituit cu textul 60 mii lei/ha”, iar textul „40 mii lei/ha” s-ă fie substituit cu textul 65 mii lei/ha”; subpunctul 4), litera c) textul „30 mii lei/ha” să fie substituit cu textul „ 45 mii lei/ha” iar textul „35 mii lei/ha” s-ă fie substituit cu textul „ 50 mii lei/ha”. La fel, în legătură cu perfecționarea elementelor constructive ale sistemului de suporturi de tip Gable, pentru plantațiile viticole plantate cu struguri de masă (pari speciali zincați, ancore, dispozitive pentru fixarea şi tensionarea sârmelor, cabluri de fixare), investițiile pentru instalarea sistemului respectiv de suporturi, practic, s-au dublat şi constituie 450-500 mii lei/ha (la nivelul celor pentru tipul Pergolă). Din aceste considerente, rațională este majorarea adecvată a cuantumului subvenției pentru tipul nominalizat de suporturi.  La insistența asociațiilor de profil, tot la pct. 27 din Regulament, se propune operarea unor majorări a plafoanelor de subvenționare. Astfel, la subpct. 6) se propune majorarea plafonului pentru echipament antigrindină . Subvenţia se va calcula după achitarea ultimei rate şi trecerea în proprietate a echipamentului antigrindină, dar nu mai mult de 150 mii lei/ha (actualmente 100 mii lei/ha). La subpct. 7) se propune de majorat subvenția pentru echipamentul antigrindină achiziţionat, inclusiv în rate – 50% (actualmente 40%) din valoarea echipamentului. Subvenţia se va calcula după achitarea ultimei rate şi trecerea în proprietate a echipamentului antigrindină, dar nu mai mult de 350 mii lei/ha (actualmente 200 mii lei/ha).  Schimbările climatice afectează grav sectorul agricol din Republica Moldova. Căderile de grindină afectează anual peste 10 mii ha de terenuri agricole neprotejate, iar la culturile sâmburoase, mai ales cireș, este primordial să aibă un sistem antiploaie, pentru a proteja roada. Plafonul subvenției pentru echipamentele antiploaie și antigrindină, la moment sunt isuficiente, și nu acoperă nici 25% din costurile de achiziționare a acestora, mai ales în legătură cu scumpirele acestor sisteme. Mojorarea subvențiilor la echipamentele antigrindină și antiploaie va facilita dezvoltarea livezilor superintensive și asigura obținerii roadei de calitate, va intensifica exporturilor și genera profituri la întreprinderile implicate, precum și majorarea defalcărilor la bugetul de stat. La fel, se propune completarea pct. 27 cu subpunctele 10), 11), 12), care presupun subvenționarea pentru: pentru echipament anti îngheț bazat pe gaz, echipament antiinsecte, bandă reflectoare. Pentru Republica Moldova echipamentul antiinsecte este unul inovativ, dar utilizat pe larg în Uniunea Europeană, care oferă posibilitatea de a proteja fructul împotriva insectelor, ceea ce va asigura o productivitate și calitate mai înaltă a fructelor. Înverzirea spațiilor dintre rânduri, echipamentele antiinsecte, bandă reflectoare sunt investiții în livezile superintensive. La moment, din totalul de circa 140 mii ha de culturi pomicole, doar circa 12 mii ha de mere sunt livezi superintensive, iar restul sunt de sistem clasic, cu soiuri învechite și care preponderent merg la procesare. De aceea, pentru a dezvolta sectorul de producere a fructelor și a face față concurenței internaționale și obținerea fructelor de calitate se propun aceste modificări. La insistența asociațiilor de profil, se propune de a subvenționa în mărime de 50% din costurile de achiziție, dronele utilizate în protecția culturilor horticole. Dronele reprezintă soluția inovatoare optimă de viitor pentru protecția și fertilizarea plantelor și creșterea durabilă a randamentului în condițiile deficitului acut de forță de muncă calificată. Astăzi, utilizarea dronelor este una dintre cele mai importante decizii pentru agricultură. Echipamentele agricole care funcționează în mod autonom, dirijate de la distanță de un operator, sunt capabile să primească informații actualizate despre starea câmpului și să o analizeze în dinamică, să proceseze plante pe teren dificil, pe culturi înalte, precum și pe teren umed. Tehnologia de aplicare va permite reducerea costurilor pentru mijloacele de protecție cu până la 30% și va ajuta la evitarea risipei resurselor de apă cu 95%. Dronele pot pulveriza imediat după ploaie sau rouă, în locuri greu accesibile, în orice moment al zilei, excluzând răul albinelor, ceea ce presupune reducerea forței de muncă implicate, sporirea productivității - un operator dirijează până la 5 drone (pct. 33 din Regulament). Aplicarea dronelor terestre asigură reducerea cheltuielilor pentru combustibil, resurse umane și alte facilități, care nu sunt pentru tehnica tradițională. Aceast fapt va permite producătorilor agricoli să efectueze tratările în oricare condiții, ce va permite asigurarea unei roade de calitate și va reduce cu cel puțin 60% pierderile producției, în cazul când acestea nu puteau fi aplicate la timp. Ținând cont de faptul, că sectorul zootehnic a fost declarat drept sector prioritar, urmează a fi majorate investițiile în dezvoltarea acestuia, atât din partea agenților economici, cât și din partea FNDAMR. Acordarea subvențiilor majorate pentru investițiile efectuate în sectorul zootehnic va încuraja producătorii agricoli să investească mai sigur în acest sector. În acest sens, se propun mai multe modificări (la pct. 8; pct. 40 subpct.1); pct.45) subpct. 9;) pct. 49 subpct. 8); pct. 53 alin. trei; pct. 76 se completează cu subpct. 4); pct. 77 se completează cu subpct. 3); pct. 1 lit d) și pct. 2, din anexa nr. 1, nr. 6 la Regulament). Unele modificări la acest capitol vor oferi posibilitate de a acorda subvenții majorate, în funcție de direcția de productivitate a fermei zootehnice (lapte, carne, ouă, etc.). Producerea legumelor ecologice pe teren protejat (sere, solarii, tuneluri) necesită multe cheltuieli și face necompetitive prețurile de producție la legume ecologice, față de prețurile legumelor convenționale. Compensarea parțială a costurilor de certificare și a inputurilor utilizate va spori competitivitatea legumelor ecologice. Iată de ce se propune, majorarea sprijinului financiar acordat pentru conversie în domeniul agriculturii ecologice şi menţinerea agriculturii ecologice în domeniul vegetal: la producerea legumelor, de la 3000 până la 7000 de lei pentru 1 ha de teren agricol supus procesului de conversiune în primul an și, de la 3500 pînă la 8000 de lei, pentru 1 ha de teren agricol supus procesului de conversiune în al doilea an. La fel, se propune majorarea plafonului și pentru apicultură, pentru o familie de albine în perioada de conversie pănă la 500 lei (actualmente 300 lei). O altă propunere de îmbunătățire este direcționată spre menținerea și sporirea fertilității solului. Se propune acordarea sprijinului în mărime de 50% din costul semințelor, dar nu mai mult de 1500 de lei/unitate seminceră pentru următoarele cultur siterate: soia, mazăre, năut, linte, lucernă, facelia, măzăriche, bob, sparcetă, trifoi, ghizdei, sulfină, lupin, seradela, raigras, muștar, hrișcă (pct. 103 literele: d), e) și se propune completarea cu o litera nouă f).  În scopul îmbunătățirii infrastructurii aferente exploataților agricole, proiectul include unele modificări (pct. 106, din Regulament). Astfel, pentru sporirea investiţiilor în infrastructura fizică şi cea a serviciilor din mediul rural se propune, majorarea plafonului pentru investiţiile realizate, inclusiv în infrastructura aferentă întreprinderilor agricole plasate în extravilan: până la 750,0 mii lei per beneficiar pentru construcţia drumurilor şi podurilor de acces la exploataţiile agricole (actualmente 500,0 mii lei), până la 450 mii lei per beneficiar pentru investițiile realizate în reconstrucția drumurilor și podurilor de acces la exploatațiile agricole se propune majorarea (actualmente 300,0 mii lei);  până la 750,0 mii lei per beneficiar pentru construcţia şi reconstrucţia bazinelor de acumulare a apei pentru irigare, precum şi construcţiilor hidrotehnice aferente acestora (actualmente 500,0 mii lei), iar pentru investiţii realizate în reconstrucţia/renovarea bazinelor de acumulare a apei pentru irigare, pănă la 500,0 mii lei per beneficiar (actualmente 300,0 mii lei); până la 1,5 mil. lei per beneficiar pentru utilajul, echipamentul și instalațiile de producere a energiei regenerabile (actualmente 800,0 mii lei); până la 1,5 mil lei per benificiar pentru construirea şi modernizarea de pensiuni agroturistice rurale (actualmente 1,0 mil. lei); până la 60 mii per beneficiar pentru crearea și extinderea unităților de meșteșugărit (actualmente 30,0 mii lei).  În ultimii ani mai mulți producători agricoli tind să se orienteze spre surse alternative de energie regenerabilă, deoarece acestea constituie o alternativă la utilizarea combustibililor, precum și reduce din dependența de piața incertă a petrolului și gazelor naturale. Investițiile în instalarea panourilor fotovoltaice au crescut considerabil în ultimii ani, în plus condițiile expuse în varianta actuală a Regulamentului de subvenționare limitează producătorii să instaleze panouri ce produc maxim 150 de kwp, necesarul însă ar fi de la 400 wwp și mai mult. Buget pentru instalație ce produce 1kWp este de 725 euro (15225 lei). Respectiv, pentru a procura o instalație de producere a energiei regenerabile, care produce 200 kWp, este necesară o investiție de 145 mii euro (3 045 000 lei), aproape dublu față de anii trecuți. De aceea, propunerile de mai sus prevăd îmbunătățirea condițiilor de subvenționare pentru echipamentul și instalațiile de producere a energiei regenerabile. Acesul producătorilor agricoli la apa pentru irigare este o prioritate pentru stat, în contextul schimbărilor climatice și a secetelor severe din ultima perioadă. Anul 2019 a demonstrat că dezvoltarea și facilitarea accesului la apă pentru irigare este eminent. De aceea, în contextul irigării, preponderent livezilor plantațiilor superintensive, considerăm oportun majorarea plafonului pentru construcția și reconstrucția bazinelor de acumulare a apei, mai ales cu un volum mai mare, unde, actualmente, plafonul nu acoperă nici 15% din totalul investiției. Astfel, în scopul adaptării sectorului la schimbările climatice, se propune susținerea sectorului de irigare, în contextul adaptării sectorului la schimbările climatice. Pentru a spori calitatea serviciilor prestate în raport cu serviciile de consultanţă şi formare prestate de companiile deconsultanță, și a eficientiza procesul de conlucrare dintre prestatorul de servicii și beneficiar, se propune alocarea mijloacelor financiare pentru furnizarea serviciilor de consultanţă producătorilor agricoli care au beneficiat de aceste servicii (pct. 109, pct.110, pct. 112, pct.113 subpct. 2) și 3) din Regulament).  În practică, s-au conturat situații în care unele companii de consultanță au anexat la cererea de acordare a subvenției facturi fiscale pentru serviciile prestate și ordine de plată emise de beneficiari. În asemenea cazuri, companiile de consultanță trebuie să confirme faptului că producătorul agricol nu a achitat integral serviciile prestate, pentru a putea beneficia de subvențiile respective. Pentru a elimina aceste impedimente, se propune stipularea expres în lista documentelor solicitate suplimentar pentru obţinerea sprijinului, necesitatea prezentării copie facturii fiscale în care este indicată valoarea totală a serviciilor prestate și copiei ordinului de plată prin care se confirmă achitarea integrală a serviciilor prestate (pct. 113, subpunctelor 2) și 3)); iar subpunctele 4), 5), 7) și 8) se propune a fi abrogate. La fel se propune abrogarea pct. 114. Complementar, la solicitarea AIPA, care este autoritate administrativă responsabilă de gestionarea eficientă a FNDAMR, proiectul prevede mai multe modificări ce țin de procedura privind administrarea, autorizarea și controlul asupra eficienței utilizării mijloacelor destinate subvenționării. Aceste modificări se atribuie pct. 120, pct. 121-123, pct. 127, pct. 129-130, pct. 134, completarea cu un punct nou 1421, pct. 146, pct. 148, pct. 161, pct. 164, pct. 172, pct. 201-205, inclusiv se propune completerea cu pct. 1701 și pct. 208-210). Modificările sunt necesară pentru a ajusta actul normative și a elimina echivocitatea unor norme legale. Modificările și completările propuse sunt necesare din considerente de transparență decizională și pentru a ajusta prevederile Regulamentului la prevederile Codului administrativ. Astfel, au fost stabilite cerințe clare pentru actele administrative defavorabile emise de Agenție, în temeiul cărora dosarele de subvenționare sunt declarate neeligibile. Prin urmare, înainte de a emite un astfel de act, solicitanților de subvenții li se garantează dreptul de a completa dosarele cu documentele-lipsă și să remedieze alte neajunsuri constatate, acordându-li-se, în același timp, un termen rezonabil (suficient) pentru înlăturarea neajunsurilor, în dependență de complexitatea acțiunilor ce urmează a fi întreprinse de către solicitant pentru a se conforma cerințelor înaintate. Prin aceste norme se urmărește îmbunătățirea indicelui calitativ la examinarea dosarelor. În conformitate cu prevederile actuale solicitanții de subvenții pot depune un dosar nou de subvenționare pentru aceeași submăsură, dacă dosarul depus anterior a fost respins din cauza unor iregularități. Considerăm această practică desuetă din mai multe puncte de vedere. Întâi de toate pentru a depune un nou dosar, solicitantul este legat de data limită 31 octombrie a fiecărui an de subvenționare, după care pierde această posibilitate. Această abordare nu este echitabilă, deoarece pot exista dosare de subvenționare depuse chiar în ultima zi, iar o nouă depunere, în caz de constatare a unor iregularități, este imposibilă. În al doilea rând, dosarele de subvenționare sunt voluminoase, unele fiind depuse chiar și în mai multe volume. Respectiv, depunerea repetată a unui dosar cu anexarea documentației aferente este un proces anevoios și neprietenos pentru producătorul agricol. Mai mult ca atât, spațiul de depozitare al dosarelor la Agenție tot este limitat. De aceea, în locul depunerii unui nou dosar de subvenționare, prin prisma normelor din Codul administrativ, se propune ca, în cazurile corespunzătoare, solicitantul să depună la Agenție o cerere de reluare a procedurii de examinare, la care va anexa toate documentele și probele care demonstrează înlăturarea neajunsurilor din cauza cărora dosarul a fost declarat neeligibil. Termenul de depunere a unei astfel de cereri este de 3 luni din momentul în care solicitantul a aflat sau trebuia să afle despre temeiul pentru reluarea procedurii. În acest caz, cererea se va anexa la dosar, împreună cu documentele prezentate, iar procedura de examinare va fi reluată.Conform prevederilor Regulamentului și Legii 276/2016 în redacția de până la 31.12.2021, beneficiarii de subvenții erau obligați să le restituie în cazul intrării acestora în proces de insolvabilitate.Deci, simpla realizare a condiției cu privire la intentarea procedurii de insolvabilitate genera obligația beneficiarului de a restitui subvențiile accesate, chiar dacă bunurile investiționale existau, iar criteriile de eligibilitate în privința acestora erau menținute și chiar dacă producătorul agricol avea intenția să redreseze situația sa economică, cu ieșirea ulterioară din procedura de insolvabilitate.În condițiile în care beneficiarii de bună credință erau obligați să restituie subvențiile accesate (ca efect al intrării în insolvabilitate), situația financiară a debitorului se înrăutățea și mai mult, creând premise pentru falimentarea acestuia.Noile reglementări au menirea să susțină producătorul agricol insolvabil, să-l încurajeze să-și redreseze situația economico-fiananciară. Astfel, atât timp cât debitorul (producătorul agricol beneficiar de subvenții) insolvabil sau cel aflat sub observație activează, iar criteriile de eligibilitate stabilite pentru obiectele subvenționării sunt menținute în continuare, aceștia nu vor fi obligați să restituite subvențiile.În altă ordine de idei, dacă în privința producătorului agricol se intentează procedura falimentului, procedura simplificată a falimentului sau o procedură de dizolvare cu lichidare, beneficiarul va trebui să restituie subvențiile accesate, dacă la momentul intentării procedurilor respective încă nu a expirat termenul de menținere a criteriilor de eligibilitate asupra obiectelor investiționale. Acest raționament reiese din faptul că procedurile invocate presupun lichidarea masei debitoare prin înstrăinarea activelor debitorului, inclusiv a obiectelor investiționale. |
| ***c) Expuneți opțiunile alternative analizate sau explicați motivul de ce acestea nu au fost luate în considerare*** |
|  În contextul celor menționate supra, se constată că aplicarea unor alte scenarii alternative decît cele expuse prin prisma proiectului propus nu va produce efectul scontat în măsura în care să corespundă atingerii scopului dorit. |
| **4. Analiza impacturilor opţiunilor** |
| ***a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate*** |
| Opţiunea I - A nu face nimic;**Costuri:** Lipsa de cheltuieli din partea statului pentru elaborarea, aprobarea şi publicarea proiectului de hotărîre*.* Luînd în considerație faptul că mediul de afaceri suportă cheltuieli la efectuarea investițiilor în dezvoltarea afacerilor în agricultură, fără implicarea statului în soluționarea problemelor agenții economici vor avea costuri pe care nu vor putea să le acopere. ***Beneficii:*** Beneficii în lipsa intervenţiei propuse nu s-au identificat. **Efecte negative:** - existența unor neconformități în cadrul legislativ național privind politica de subvenționare; - implementarea defectuoasă a prevederilor existente privind principiile de subvenționare în dezvoltarea agriculturii și mediului rural; - neatractivitatea politicii de subvenționare pentru producătorii micro, mici și cei din sectorul zootehnic; - tendințe de creștere lentă și instabilă în agricultură; - insuficiențamijloacelor financiare ale FNDAMR pentru a acoperi cererile producătorii agricoli.  ***Riscuri:*** ***-*** creșterea numărului populației emigrante, îndeosebi printre tineri; - insuficiența investițiilor în infrastructura postrecoltare și procesare; ***-*** prevederi ambigue în atribuțiile AIPA.Impactul:- cadrul normativ național neconform;- dezvoltarea lentă a sectorului agricol;- diminuarea volumului investițiilor efectuate în sector;- diminuarea cantitativă și calitativă a produselor autohtone pe piața internă;- insuficiența locurilor de muncă în mediul rural. |
| Opţiunea II - Aprobarea proiectului Hotărîrii de Guvern  |
|  ***Posibile avantaje:**** sporirea volumului investițiilor efectuate;
* crearea noilor locuri de muncă;
* creșterea veniturilor producătorilor agricoli și achitarea taxelor la bugetul public;
* creșterea competitivității produselor autohtone;
* sporirea atractivității sectorului pentru producătorii agricoli micro și mici;
* accelerarea dezvoltării sectorului zootehnic și asigurarea populației cu produse lactate autohtone;
* producție vitivinicolă omogenă de calitate înaltă și creșterea suprafețelor de viță de vie cu soiuri productive solicitate pe piețele de desfacere;
* revitalizarea cercetărilor ştiinţifice pentru dezvoltarea unor soiuri noi de produse, rezistente la schimbările climatice;
* revitalizarea și stimularea sectorului plandelor aromatice, medicinale și condimentate ;

 **Costuri:** În limita mijloacelor financiare alocate anual prin Legea bugetului de stat. Pentru elaborarea și implementarea actului normativ propus, statul nu va suporta costuri suplimentare. În procesul de realizare a cadrului normativ vor fi utilizate doar sursele financiare prevăzute în FNDAMR, anual aprobat în Legea bugetului de stat pe anul respectiv.  **Beneficii:*** accesul producătorilor agricoli micro la subvenționare;
* creșterea producției agricole pentru piața internă și export;
* creșterea numărului de întreprinderi micro și mijlocii în mediul rural;
* dezvoltarea tehnologiilor noi și creșterea productivității;
* stimularea producătorilor agricoli privindasocierea;
* condiții atractive de subvenționare pentru roducătorii agricoli*.*

 **Riscuri:** Nu s-au identificat riscuri în vederea aprobării proiectului de hotărîre. **Costuri de conformare:** Nu s-au identificat costuri suplimentare de conformare pentru mediul de afaceri.  **Impactul:** Proiectul propus va avea următorul impact. **Impactul economic** - implementarea proiectului va atrage investiții în sectorul agroindustrial și ramurile conexe de circa 4 miliarde lei. Mijloacele FNDAMR vor fi distribuite/redistribuite conform măsurilor/submăsurilor de sprijin și categoriilor de producători agricoli, în limita mijloacelor financiare disponibile aprobate anual prin Legea bugetului de stat, în conformitate cu Legea nr. 276/2016 și Hotărîrea Guvernului nr. 455/2017.  **Impactul social** - implementarea proiectului va contribui la crearea a peste 1500 locuri de muncă și stimularea creșterii veniturilor angajatorilor sau angajaților.  **Impactul de mediu** - implementarea proiectului nu va afecta mediul înconjurător și nu va încuraja încălcarea normelor de protecție a mediului. Totodată, optimizarea și eficientizarea politicii statului în domeniul subvenționării în agricultură și mediul rural va conduce la sporirea volumului investițiilor efectuate, creșterea competitivității în sectorul agricol, sporirea atractivității sectorului în rîndurile populației. |
|  ***Concluzie******Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați***  |
|  Prezentul proiect de act normativ va asigura durabilitatea politicii de subvenționare în domeniul agriculturii și mediului rural și sporirea atractivității sectorului pentru un spectru mai larg de solicitanți.  |
| **5. Implementarea şi monitorizarea** |
| ***a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare***  |
|  Implementarea proiectului de hotărîre a Guvernului propus va fi asigurată de Agenția de Intervenție și Plăți pentru Agricultură (AIPA), care va monitoriza beneficiarii de subvenții prin efectuarea verificărilor pe teren, cu ulterioara prezentare către MAIA a rapoartelor corespunzătoare. În temeiul art. 3 și art. 15 ale Legii nr. 276/2016, AIPA este responsabilă de gestionarea eficientă a FNDAMR, inclusiv a surselor financiare provenite de la partenerii de dezvoltare. AIPA are misiunea de a susține financiar producătorii agricoli și comunitățile locale în vederea dezvoltării sectorului agroindustrial și mediului rural.  Proiectul nu prevede modificarea altor acte normative. |
| **b) Indicați clar indicatorii de performanță în baza cărora se va efectua monitorizarea:** Impactul va fi cuantificat prin:-creșterea cu minim 5-10% a livezilor superintensive;- creșterea cu 5-10% a livezilor dotate cu sisteme antigrindină și antiploaie;- creșterea cu peste 5% a suprafețelor cultivate cu culture aromatice, medicinale și condimentare;- asigurarea peste 5 mii ha de plantații moderne de viță de vie cu struguri pentru vin;- înființarea anuală a cel puțin 5 unități și reutilarea altor cel puțin 25 unități de producere a cărnii și laptelui;-înființarea anuală a cel puțin 5 stupine apicole și reutilarea altor cel puțin 10 stupine apicole;-majorarea cu 1-3% anual a producției de lapte;- majorarea cu 3-4 % anual a producției de carne;- majorarea cu 9-10 % anual a producției de miere de albine;- majorarea cu 2-3 % anual a efectivului de bovine, cu 4-5 % anual a efectivului de porcine, cu 2-3 % anual a efectivului de ovine și caprine, cu 4-5 % anual a numărului de familii de albine;-majorarea cu 1-1,5 % anual a productivității de lapte pe republică;- majorarea cu 1-1,5 % anual a productivității de carne pe republică. |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea Reieșind din faptul că subvențiile se acordă postinvestițional, impactul implementării proiectului va fi resemțit odată cu punerea în aplicare a prevederilor proiectului. Monitorizarea și evaluarea impactului va fi efectuată de către AIPA, conform Manualului de proceduri ”Verificarea investițiilor pe teren”.  |
| **6. Consultarea** |
|  ***a) Identificați principalele părţi (grupuri) interesate în intervenţia propusă**** Asociațiile de profil (APEF ”Moldova Fruct”, Asociația Națională a Producătorilor de Lapte și Produse Lactate ”Lapte”, Asociația Fermierilor - Producători de Lapte, Asociația Patronală Moldova Organic Value Chain Alliance (MOVCA), Oficiul Național al Viei și Vinului, Asociația Naționalăa Apicultorilor din Republica Moldova etc.), Agenţiei de Intervenţie şi Plăţi pentru Agricultură (AIPA);
* Mediul de afaceri;

- Societatea civilă În conformitate cu prevederile pct. 177 din Hotărârea Guvernului nr. 610/2018 pentru aprobarea Regulamentului Guvernului și a articolului 9 din Legea nr. 239/2008 privind transparența în procesul decizional, anunțul de inițiere a elaborării proiectului a fost plasat pe pagina web a Ministerului [www.maia.gov.md](http://www.maia.gov.md) la data de 4 octombrie 2021, la rubrica ”Transparenţa decizională” https://maia.gov.md/ro/content/proiecte-de-documente și pe platforma guvernamentală [www.particip.gov.md](http://www.particip.gov.md) <https://particip.gov.md/ro/document/stages/analizei-impactului-de-reglementare-la-proiectul-hotararii-guvernului-pentru-modificarea-hotararii-guvernului-nr-4552017-cu-privire-la-modul-de-repartizare-a-mijloacelor-fondului-national-de-dezvoltare-a-agriculturii-si-mediului-rural/8798> Propuinerile pot fi prezentate pănă la data de 26 ianuarie 2022. Organizarea ședințelelor grupului de lucru din cadrul MAIA privind examinarea propunerilor de modificare a politicilor de subvenționare parvenite de la asociațiile de profil, alți benefiociari/potențiali beneficiari de subvenții. Organizarea, după caz, a discuțiilor/consultărilor cu asociațiile de profil.  Participarea la consultările publice asupra proiectului de lege pentru modificarea Legii nr.276/2016 cu privire la principiile de subvenționare în dezvoltarea agriculturii și mediului rural (ințiativa legislativă nr. 289 din 18.10.2021). ***c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat)*** Până la examinarea în cadrul ședinței Grupului de lucru al Comisiei de Stat pentru reglementarea activităților de întreprinzător, propuneri asupra proiectului Analizei de impact, de la entitățile interesate, nu au parvenit în adresa ministerului.  Analiza impactului de reglementare la proiectul hotărârii de Guvern pentru modificarea Hotărârii Guvernului nr. 455/2017 cu privire la modul de repartizare a mijloacelor Fondului Național de Dezvoltare a Agriculturii și Mediului Rural, a fost definitivată în conformitate cu recomandările expuse în cadrul ședinței din 18 ianuarie 2022.  |
| **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | 0  |  |  |
| povara administrativă | 0 |  |  |
| fluxurile comerciale și investiționale | 0 |  |  |
| competitivitatea afacerilor | 0 |  |  |
| activitatea diferitor categorii de întreprinderi mici și mijlocii | 1 |  |  |
| concurența pe piață | 0 |  |  |
| activitatea de inovare și cercetare | 0 |  |  |
| veniturile și cheltuielile publice | 0 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 0 |  |  |
| bunăstarea gospodăriilor casnice și a cetățenilor | 1 |  |  |
| situația social-economică în anumite regiuni | 1 |  |  |
| situația macroeconomică | 0 |  |  |
| alte aspecte economice | 0 |  |  |
| **Social** |
| gradul de ocupare a forței de muncă | 1 |  |  |
| nivelul de salarizare | 1 |  |  |
| condițiile și organizarea muncii | 0 |  |  |
| sănătatea și securitatea muncii | 0 |  |  |
| formarea profesională | 0 |  |  |
| inegalitatea și distribuția veniturilor | 0 |  |  |
| nivelul veniturilor populației | 1 |  |  |
| nivelul sărăciei | 1 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 1 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 0 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0  |  |  |